La Policia Local de Manises realitza una campanya de control de l'ADN caní
16 de gener de 2025

· S'alçarà acta i, si en un termini d'un mes els propietaris dels gossos no han enregistrat l'ADN, es multarà amb sancions a partir de 600 euros

Manises, 16 de gener de 2024-. La Policia Local de Manises ha posat en marxa una campanya preceptiva per a informar les persones propietàries de gossos sobre l’obligatorietat que les mascotes tinguen feta l'analítica de l'ADN caní en qualsevol clínica veterinària.

A més de l’obligatorietat que les mascotes estiguen inscrites en el cens i disposen de microxip, també és obligatori l’anàlisi d’ADN. Aquest sistema serveix per a multar als qui no arrepleguen la caca de les seues mascotes. Quan els agents de la Policia Local troben excrements al carrer, prenen una mostra i l'envien a un laboratori, que s'encarrega d'identificar qui és la persona incívica.

L’objectiu d’aquesta mesura és evitar que les persones propietàries de gossos de la ciutat deixen els excrements de les seues mascotes en la via pública i així tindre nets els carrers de Manises. La multes per no tindre els cans en regla tindran una quantia mínima de 600 euros, segons l'ordenança municipal.

Si les mascotes no estan censades correctament ni disposen de l’anàlisi d’ADN corresponent, la Policia Local de Manises obri acta, i des d'eixe moment, la persona propietària de l’animal disposa d'un mes per a fer l’analítica requerida i evitar que se’l multe. Per a sol·licitar el codi per a l'extracció de la mostra d'ADN en qualsevol clínica veterinària es pot accedir des d’aquest enllaç: https://igecan.adncanino.es/precarga-animal